Diari Oficial de la Generalitat Valenciana


Sumari del DOGV 5524, del 31-05-2007 (2007/7084)

RESOLUCIÓ de 15 de maig de 2007, del conseller d'Agricultura, Pesca i Alimentació, per la qual es modifica el crèdit consignat en la Resolució de 2 d'abril de 2007, del conseller d'Agricultura, Pesca i Alimentació, per la qual es convoquen determinades línies d'ajuda gestionades per la Subsecretaria, per a l'exercici 2007.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7084


Data del document
:   15-05-2007

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda a l'agricultura
    * suport econòmic
    * màquina agrícola

RESOLUCIÓ de 15 de maig de 2007, del conseller d'Agricultura, Pesca i Alimentació, per la qual es modifica el crèdit consignat en la Resolució de 2 d'abril de 2007, del conseller d'Agricultura, Pesca i Alimentació, per la qual es convoquen determinades línies d'ajuda gestionades per la Subsecretaria, per a l'exercici 2007. [2007/7084]  
La Resolució de 2 d'abril de 2007, del conseller d'Agricultura, Pesca i Alimentació, per la qual es convoquen determinades línies d'ajuda gestionades per la Subsecretaria, per a l'exercici 2007 (DOGV 5492, de 18.04.2007), va publicar la línia de subvenció i l'import global màxim que financen l'exercici 2007 destinat a la concessió de les ajudes regulades en l'Orde de 29 de juliol de 2005, de la conselleria d'Agricultura, Pesca i Alimentació, per a l'aplicació a la Comunitat Valenciana de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris. Aprovada una generació de crèdits de fons del MAPA, procedix incrementar el seu import global màxim.  
De conformitat amb el que s'exposa i d'acord amb el que s'establix en l'article 47.11 del Text Refós de la Llei d'Hisenda Pública de la Generalitat Valenciana, aprovada per Decret Legislatiu de 26 de juny de 1991 i, fent ús de les facultats que tinc atribuïdes, resolc:  
Primer   
Es modifica l'import global màxim destinat l'any 2007 de les subvencions regulades per les disposicions indicades en este apartat i gestionades per la Subsecretaria, en els termes que a continuació s'assenyalen :  
Programa 714.20, "Ordenació i millora de les produccions agràries".  
Línia T0180.  
Orde de 19 de febrer de 1993, del Ministeri d'Agricultura, Pesca i Alimentació, sobre mesures d'estímul i suport per a la promoció de noves tecnologies en maquinària i equips agraris (BOE núm. 52, de 2 de març de 1993).  
Orde de 29 de juliol de 2005, de la conselleria d'Agricultura, Pesca i Alimentació, per a l'aplicació, a la Comunitat Valenciana, de l'Orde Ministerial de 19 de febrer de 1993 (DOGV núm. 5.063, de 3 d'agost de 2005).  
Orde de 28 de juny de 2006, de la conselleria d'Agricultura, Pesca i Alimentació, per la qual es modifica l'Orde de 29 de juliol de 2005, per a l'aplicació, a la Comunitat Valenciana, de l'Orde Ministerial de 19 de febrer de 1993, sobre mesures d'estímul i suport per a la promoció de noves tecnologies en maquinària i equips agraris.  
S'incrementa en 800.000 euros, fons assignats per part del MAPA, i resulta l'import global màxim de 1.038.900 euros.  
Segon  
La present resolució posa fi a la via administrativa. Es podrà interposar, amb caràcter previ i potestatiu, recurs de reposició davant del conseller d'Agricultura, Pesca i Alimentació en el termini d'un mes, comptat a partir de l'endemà de la publicació, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, de conformitat amb el que es disposa en els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú i en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 15 de maig de 2007.- El conseller d'Agricultura, Pesca i Alimentació: Juan G. Cotino Ferrer.